อีก 2 สายจ่อคิวเปิด ชัตเติลบัสฟรี กทม.
เมื่อวันที่ 17 มี.ค. เวลา 10.00 น. พล.ต.อ.อัศวิน ขวัญเมือง ผู้ว่าฯ กทม. กล่าวหลังทดลองนั่งรถ Shuttle Bus จากสถานีขนส่งสายใต้ใหม่- สถานี BTS บางหว้า ตามโครงการความร่วมมือทดลองให้บริการเดินรถ Shuttle Bus เพื่อนำส่งผู้โดยสารเข้าสู่ระบบขนส่งมวลชนหลัก (ระบบราง) BMA FEEDER ว่า รถดังกล่าวจะให้บริการตั้งแต่เวลา 05.00-21.00 น. โดยในเวลาเร่งด่วนระหว่างเวลา 05.00-09.00 น. และเวลา 15.00-19.00 น. รถจะออกทุก 15 นาที ส่วนในช่วงเวลาปกติ เวลา 09.00-15.00 น. และเวลา 19.00-21.00 น. รถจะออกทุก 30 นาทีทั้งนี้ เส้นทางต่อไปคือ สายชุมชนเคหะร่มเกล้า ไป Airport Rail Link ลาดกระบัง (B3) กำหนดเปิดทดลองให้บริการวันที่ 24 มี.ค. และเส้นทางศาลาว่าการ กทม. 2 เขตดินแดง ไปสถานี BTS สนามเป้า (B2) กำหนดเปิดทดลองให้บริการวันที่ 31 มี.ค. ทั้งนี้ ประชาชนสามารถลงทะเบียนใช้งานและเช็กตำแหน่งรถได้แบบ Real Time เพียงใช้แอป Viabus หรือสแกน QR Code หรือสามารถลงทะเบียนใช้งานผ่านทาง link website ของสำนักการจราจรและขนส่ง http://www.bangkok.go.th/traffic/
หลังทดลองนั่งรถ Shuttle Bus จากสถานีขนส่งสายใต้ใหม่- สถานี BTS บางหว้า ตามโครงการความร่วมมือทดลองให้บริการเดินรถ Shuttle Bus เพื่อนำส่งผู้โดยสารเข้าสู่ระบบขนส่งมวลชนหลัก (ระบบราง)
Shuttle Bus,ชัตเติลบัส,ชัตเติลบัสฟรี,ระบบขนส่งมวลชนหลัก,ทดลองเดินรถ,อัศวิน ขวัญเมือง,ผู้ว่า กทม.